b'\n_START_ARTICLE_\nMixed martial arts\n_START_SECTION_\nTidlig historie\n_START_PARAGRAPH_\nI den klassiske greske epoken eksisterte det en gren i antikkens olympiske leker kjent som Pankration. Den inneholdt en kombinasjon av grappling og slagferdigheter som ligner p\xc3\xa5 moderne mixed martial arts. Denne sporten oppsto i antikkens Hellas og ble senere videref\xc3\xb8rt til romerne._NEWLINE_S\xc3\xa5kalte \xc2\xabNo-holds-barred\xc2\xbb kamper (kamper uten regler) fant angivelig sted p\xc3\xa5 slutten av 1880-tallet da brytere som representerte forskjellige stiler, som for eksempel gresk-romersk bryting, m\xc3\xb8ttes i turneringer og \xc2\xabutfordringskamper\xc2\xbb i Europa. Det f\xc3\xb8rste store m\xc3\xb8tet mellom en bokser og en bryter i moderne tid fant sted i 1887 i USA. Den senere tungvektsmesteren i boksing John L. Sullivan gikk til kamp mot treneren sin William Muldoon, mester i gresk-romersk bryting. Sullivan ble smelt til matten i l\xc3\xb8pet av to minutter. Det neste omtalte m\xc3\xb8tet fant sted p\xc3\xa5 slutten av 1890-tallet da den fremtidige tungvektsmesteren Bob Fitzsimmons gikk til kamp mot europeisk mester i gresk-romersk bryting Ernest Roeber. I september 1901 sloss Frank Slavin, som hadde v\xc3\xa6rt en kandidat for Sullivans boksingtittel, mot den kommende verdensmesteren i bryting Frank Gotch i Dawson City i Canada._NEWLINE_Et annet tidlig eksempel p\xc3\xa5 MMA var Bartitsu, som ble grunnlagt av Edward William Barton-Wright i London i 1899. Han kombinerte judo, jujutsu, boksing, savate og canne de combat (fransk for kjeppekamp), og Bartitsu ble den f\xc3\xb8rste kampsporten kjent for \xc3\xa5 ha kombinert asiatiske og europeiske kampstiler. Konkurranser i MMA-stil ble arrangert over hele England, der europeiske og japanske mesterne m\xc3\xb8tte representanter for ulike europeiske brytingsstiler._NEWLINE_Historien til moderne MMA-konkurranse kan spores tilbake til konkurranser med forskjellige kampsporter over hele Europa, Japan og stillehavsomr\xc3\xa5det i l\xc3\xb8pet av tidlig 1900-tallet; I Japan ble disse konkurransene kjent som merikan, fra japansk slang for "American [sl\xc3\xa5ssing]".  Merikan konkurranser ble utkjempet etter en rekke regler, inkludert poengbeslutning, best av tre kast eller knockdowns, og seier via knockout eller submission._NEWLINE_Ettersom populariteten av profesjonell bryting dalte etter f\xc3\xb8rste verdenskrig delte det seg inn i to sjangere: \xc2\xabshoot\xc2\xbb, der ut\xc3\xb8vere faktisk konkurrerte, og \xc2\xabshow\xc2\xbb, som utviklet seg til moderne profesjonell bryting._NEWLINE_I 1936 deltok tungvekts bokser Kingfish Levinsky og veteran fribryter Ray Steele i en blandet kamp, som Steele vant etter 35 sekunder _NEWLINE_I 1963 gikk \xc2\xabJudo\xc2\xbb Gene LeBell kamp mot profesjonell bokser Milo Savage i en catch bryting kamp. Lebell vant ved \xc3\xa5 kaste Savage med harai goshi kast og p\xc3\xa5f\xc3\xb8lgende kvelertak som han holdt til Savage var bevisstl\xc3\xb8s._NEWLINE_Fra slutten av 1960 til begynnelsen av 1970-tallet ble konseptet med \xc3\xa5 kombinere elementer fra flere kampsport popularisert i Vesten av Bruce Lee via sin filosofi Jeet Kune Do. Lee mente at \xc2\xabden beste fighter er ikke en bokser, karate eller judo mann. Den beste fighter er den som kan tilpasse seg enhver stil, \xc3\xa5 v\xc3\xa6re forml\xc3\xb8s, \xc3\xa5 adoptere et individs egen stil og ikke f\xc3\xb8lge systemet av stilarter.\xc2\xbb I 2004 kalte UFC President Dana White Lee \xc2\xabmixed martial arts far\xc2\xbb og sa: \xc2\xabHvis du ser p\xc3\xa5 m\xc3\xa5ten Bruce Lee trente, m\xc3\xa5ten han kjempet p\xc3\xa5, og mange av de tingene han skrev, s\xc3\xa5 sa han den perfekte stilen var ingen stil. Du tar litt fra alt. Du tar de gode tingene fra hver disiplin, bruker hva som fungerer, og s\xc3\xa5 kaster du resten bort.\xc2\xbb _NEWLINE_Muhammad Ali mot Antonio Inoki var en kamp som fant sted i Japan i 1976. Begge ut\xc3\xb8vere nektet \xc3\xa5 engasjere seg i den andres stil og etter den 15. runde ble kampen erkl\xc3\xa6rt uavgjort.\n_START_SECTION_\nModerne sport\n_START_PARAGRAPH_\nNoe av det som f\xc3\xb8rte til etableringen av de amerikanske og japanske mixed martial arts kulturene var forankret i to sammenhengende grappling stilarter, nemlig brasiliansk Jiu-Jitsu og shoot bryting. F\xc3\xb8rst oppstod det vale tudo stevner i Brasil, etterfulgt av japanske shoot bryting show._NEWLINE_Vale tudo begynte i 1920 og ble kjent via \xc2\xabGracie-utfordringen\xc2\xbb utgitt av Carlos Gracie og H\xc3\xa9lio Gracie og senere opprettholdt av etterkommere i Gracie-familien. Tidlig blandede kampsport kamper i Japan (kjent som Ishu Kakut\xc5\x8dgi Sen (\xe7\x95\xb0\xe7\xa8\xae\xe6\xa0\xbc\xe9\x97\x98\xe6\x8a\x80\xe6\x88\xa6), direkte oversatt \xc2\xabheterogene kampsport kamper\xc2\xbb) ble popul\xc3\xa6rt med Antonio Inoki i 1970. Inoki var en disippel av Rikidozan, men ogs\xc3\xa5 av Karl Gotch som trente mange japanske brytere i catch bryting._NEWLINE_Mixed martial arts-konkurranser ble introdusert i USA med det f\xc3\xb8rste Ultimate Fighting Championship (UFC) i 1993. Sporten fikk internasjonal eksponering og utbredt publisitet da jiu-jitsu fighter Royce Gracie vant den f\xc3\xb8rste Ultimate Fighting Championship turneringen, ved \xc3\xa5 vinne over tre utfordrere via submission p\xc3\xa5 totalt bare fem minutter. og startet en revolusjon innenfor kampsport._NEWLINE_Japan hadde sin egen form for mixed martial arts disiplin, Shooto som utviklet seg fra shoot bryting i 1985, samt shoot bryting derivat Pancrase grunnlagt som en promot\xc3\xb8r i 1993. Den f\xc3\xb8rste Vale Tudo Japan turneringene ble avholdt i 1994 og 1995, begge ble vunnet av Rickson Gracie. Rundt samme tid, begynte International Vale Tudo konkurranse \xc3\xa5 utvikle seg gjennom flere uavhengige forbund. Interessen for MMA som en sport resulterte i etableringen av Pride Fighting Championships (Pride) i 1997, der Ricksonigjen  deltok og vant.\n_START_SECTION_\nRegler\n_START_PARAGRAPH_\nReglene for moderne MMA konkurranser har endret seg betydelig siden begynnelsen av vale tudo, japansk shoot wrestling, og UFC 1. Og enda mer fra den historiske stilen av pankration. Etterhvert som kunnskap om kampteknikker spredte seg blant ut\xc3\xb8vere og tilskuere, ble det klart at det originale minimalistiske regelsystemet hadde behov for \xc3\xa5 bli endret. De viktigste motivasjonene for disse regelendringer var beskyttelse av helsen til ut\xc3\xb8vere, \xc3\xb8nsket om \xc3\xa5 bli kvitt oppfatningen av \xc2\xabbarbari og lovl\xc3\xb8shet\xc2\xbb, og \xc3\xa5 bli anerkjent som en legitim sport._NEWLINE_De nye reglene inkluderte innf\xc3\xb8ringen av vektklasser; etterhvert som kunnskap om grappling spredte seg, hadde forskjeller i vekt blitt en betydelig faktor. Det er ni forskjellige vektklasser i \xc2\xabUnified Rules of Mixed Martial Arts\xc2\xbb. Disse ni vektklassene inkluderer fluevekt (opptil 125 lb / 56,7 kg), bantamvekt (opptil 135 lb / 61,2 kg), fj\xc3\xa6rvekt (opptil 145 lb / 65,8 kg), lettvekt (opptil 155 lb / 70.3 kg), weltervekt (opptil 170 lb / 77,1 kg),  mellomvekt (opptil 185 lb / 83,9 kg) , lett tungvekt (opptil 205 lb / 93,0 kg), tungvekt (opptil 265 lb / 120,2 kg) , og super tungvekt med ingen \xc3\xb8vre vektgrense._NEWLINE_Sm\xc3\xa5, \xc3\xa5pen-fingret hansker ble innf\xc3\xb8rt for \xc3\xa5 beskytte nevene og for \xc3\xa5 redusere forekomsten av kutt (og stans p\xc3\xa5 grunn av kutt). Hansker ble f\xc3\xb8rst gjort obligatorisk i det hos den japanske promot\xc3\xb8ren Shooto og ble senere vedtatt av UFC etterhvert som det utviklet seg til en regulert sport. De fleste profesjonelle kamper har benytter ut\xc3\xb8verne 4 oz hansker, mens noen krever at amat\xc3\xb8rer b\xc3\xa6rer den litt tyngre 6 oz hansken for mer beskyttelse for hender og h\xc3\xa5ndledd._NEWLINE_Tidsrunder ble etablert for \xc3\xa5 unng\xc3\xa5 lange kamper med lite handling der ut\xc3\xb8vere bevarte sin styrke. Kamper uten tidsbegrensninger komplisert ogs\xc3\xa5 sending av direkte arrangementer p\xc3\xa5 TV. Oppsette i de fleste profesjonelle kamper er tre 5 minutters runder, og mesterskapskamper er normalt fem fem minutters runder. Lignende motivasjoner produserte \xc2\xabst\xc3\xa5 opp\xc2\xbb regelen, hvor dommeren kan stoppe ut\xc3\xb8verne og reise dem opp hvis det blir oppfattet som at begge hviler p\xc3\xa5 bakken eller ikke gj\xc3\xb8r nok for \xc3\xa5 fremme seg mot en mer dominerende stilling._NEWLINE_I USA har statlige atletisk og boksing kommisjoner spilt en avgj\xc3\xb8rende rolle i innf\xc3\xb8ringen av ytterligere regler fordi de f\xc3\xb8rer tilsyn med MMA p\xc3\xa5 en lignende m\xc3\xa5te som til boksing. I Japan og mesteparten av Europa, er det ingen reguleringsmyndighet over konkurransene, slik at disse organisasjonene har st\xc3\xb8rre frihet i regelutvikling og arrangement struktur.\n_START_SECTION_\nKl\xc3\xa6r\n_START_PARAGRAPH_\nMixed martial arts promot\xc3\xb8rer krever vanligvis at mannlige ut\xc3\xb8vere bruke shorts i tillegg til \xc3\xa5 ha bar overkropp og dermed utelukke bruk av gi eller kimono for \xc3\xa5 hemme eller bist\xc3\xa5 submission teknikker. Mannlige ut\xc3\xb8vere er p\xc3\xa5krevd av de fleste kommisjoner til \xc3\xa5 b\xc3\xa6re sups under sine shortser. Kvinnelige ut\xc3\xb8vere b\xc3\xa6rer shorts og sports-BH eller andre lignende tettsittende topper. B\xc3\xa5de mannlige og kvinnelige ut\xc3\xb8vere er p\xc3\xa5lagt \xc3\xa5 b\xc3\xa6re en tannbeskyttelse._NEWLINE_Behovet for fleksibilitet i bena kombinert med holdbarhet har f\xc3\xb8rt til utablering av ulike kampsport merkevarer, som deretter f\xc3\xb8rte til at en rekke sportskl\xc3\xa6r og fritidskl\xc3\xa6r relatert til MMA ble tilgjengelig for allmennheten.\n_START_SECTION_\nBrazilian Jiu-Jitsu\n_START_PARAGRAPH_\nBrasiliansk Jiu-Jitsu kom til internasjonal oppmerksomhet i kampsport samfunnet tidlig p\xc3\xa5 1990-tallet, da brasiliansk Jiu-Jitsu ekspert Royce Gracie vant  f\xc3\xb8rste,  andre og  fjerde Ultimate Fighting Championships, som p\xc3\xa5 den tiden var eliminerings turneringer. Royce kjempet mot ofte mye st\xc3\xb8rre motstandere som praktiserte andre stiler, blant annet boksing, bryting, amat\xc3\xb8r bryting (inkludert fristil, gresk-romersk, og amerikanske folkestil), shoot-fighting, karate , judo og tae kwon do. Det har siden blitt en viktig komponent for mange MMA ut\xc3\xb8vere. Brasiliansk Jiu-Jitsu er i stor grad kreditert for \xc3\xa5 bringe stor oppmerksomhet til betydningen av bakkekamp. Sport BJJ turneringer fortsetter \xc3\xa5 vokse i popularitet over hele verden og har gitt opphav til no-GI submission turneringer, som for eksempel ADCC Submission Wrestling World Championship. Det er f\xc3\xb8rst og fremst betraktet som et bakkebasert kampstil, med vekt p\xc3\xa5 posisjonering, kvelinger og l\xc3\xa5ser.\n_START_SECTION_\nBryting\n_START_PARAGRAPH_\nBryting (inkludert fristil, gresk-romersk, og amerikanske folkestil) fikk enorm respekt p\xc3\xa5 grunn av sin effektivitet i MMA konkurranser. Bryting er mye studert av MMA ut\xc3\xb8vere. Bryting er krediteres ogs\xc3\xa5 for fokuset p\xc3\xa5 eksplosiv bevegelse og utholdenhet, som begge er kritiske i MMA. Det er kjent for gode takedowns, spesielt mot bena. Kjente ut\xc3\xb8vere er Chael Sonnen, Randy Couture, Dan Henderson, Jon Fitch, Cain Velasquez, Matt Hughes, Rashad Evans, Jon Jones, Mark Coleman, Kevin Randleman, Shane Carwin, Mark Munoz, og Brock Lesnar.\n_START_SECTION_\nCatch bryting\n_START_PARAGRAPH_\nKarl Gotch var en catch bryter og en student av Billy Riley\'s Snake Pit i Whelley, Wigan. I filmen Catch: the hold not taken, forteller noen av de som trente med Gotch i Wigan at han snakket om hans fascinasjon for den tradisjonelle Lancashire stilen av bryting og hvordan han ble inspirert til \xc3\xa5 bo og trene med Billy Riley er etter \xc3\xa5 ha opplevd dens effekter selv under et profesjonelt arrangement i Manchester, England. Etter at han forlot Wigan i 1970, begynte han \xc3\xa5 l\xc3\xa6re bort catch bryting til japanske profesjonelle brytere i 1970, inkludert Antonio Inoki, Tatsumi Fujinami, Hiro Matsuda, Osamu Kido, Satoru Sayama (Tiger Mask) og Yoshiaki Fujiwara. Fra 1976, begynte en av disse profesjonelle brytere, Inoki, en rekke MMA kamper mot ut\xc3\xb8vere fra andre disipliner. Dette resulterte i populariteten til \xc2\xabclash-of-styles\xc2\xbb kamper i Japan. Hans kampene vist frem mange catch bryting teknikker._NEWLINE_Karl Gotch studentene dannet den opprinnelige Universal Wrestling Federation (Japan) i 1984 som ga opphav til shoot-stil kamper. UWF bevegelsen ble ledet av catch brytere og ga opphav til MMA boomen i Japan. Catch bryting danner grunnlaget for Japans kampsport shoot bryting. Japansk profesjonell bryting og et flertall av de japanske ut\xc3\xb8vere fra Pancrase, Shooto og n\xc3\xa5 nedlagte RINGS har mange likheter til catch bryting.\n_START_SECTION_\nJudo\n_START_PARAGRAPH_\nMange judo ut\xc3\xb8vere har benyttet sine kunnskaper innenfor grappling og gjort suksess innenfor MMA. Anderson Silva, kjent som en av verdens beste MMA ut\xc3\xb8vere har svart belte i judo. Andre ut\xc3\xb8vere er tidligere russiske bronse medaljevinner Fedor Emelianenko, tidligere UFC ut\xc3\xb8ver Karo Parisyan, olympiske medaljevinnere Hidehiko Yoshida (gull, 1992) og Dong Hyun Kim har 4. grad svart belte, og Ronda Rousey (bronse, 2008) den f\xc3\xb8rste og n\xc3\xa5v\xc3\xa6rende Ultimate Fighting Championship kvinnelige bantamvekt tittelholder.\n_START_SECTION_\nKarate\n_START_PARAGRAPH_\nKarate har vist seg \xc3\xa5 v\xc3\xa6re effektiv i sporten, siden den er grunnleggende innenfor kick-boksing og fokuserer p\xc3\xa5 slagteknikker. De forskjellige ut\xc3\xb8vere som benytter seg av karate, har ogs\xc3\xa5 forskjellige stiler. Noen av de som har en karate bakgrunn er Chuck Liddell, Lyoto Machida, Uriah Hall, Ryan Jimmo og Georges St-Pierre. Liddell er kjent for \xc3\xa5 ha en bakgrunn fra Kenp\xc5\x8d med Fabio Martella og Koei-Kan mens Lyoto Machida praktiserer Shotokan Ryu, og St-Pierre praktiserer Kyokushin.\n_START_SECTION_\nKickboksing\n_START_PARAGRAPH_\nKickboksing er meget utbredt blant MMA ut\xc3\xb8vere, siden det blir sett p\xc3\xa5 som en bra m\xc3\xa5te \xc3\xa5 trene oppest\xc3\xa5ende kampteknikker p\xc3\xa5. Og man f\xc3\xa5r inn mange av elementene som man opplever i en MMA kamp. Ut\xc3\xb8ver som Michael Bisping, Alistair Overeem, Cyrille Diabate, Gegard Mousasi, Semmy Schilt, Lyoto Machida, Mirko Filipovic, Mark Hunt, Pat Barry, Phil Baroni, Hong Man Choi, Carlos Condit, Marvin Eastman, Gary Goodridge, Chuck Lidell, Duane Ludwig, Melvin Manhoef, KJ Noons, Michael Page, Seth Petruzelli, Shane del Rosario, Ben Rothwell, Anderson Silva, Igor Vovchanchyn, og Gilbert Yvel benytter seg av kickboksing.\n_START_SECTION_\nMuay Thai\n_START_PARAGRAPH_\nMuay Thai er anerkjent som veldig viktig for slagteknikker i MMA, og det er mye benyttet og brukt i trening. Det blir ofte omtalt som \xc2\xabkunsten av \xc3\xa5tte lemmer\xc2\xbb som viser til bruken av beinene, kn\xc3\xa6rne, albuene, og knyttnevene. Det har sin opprinnelse i Thailand, og mange MMA ut\xc3\xb8vere drar den dag i dag dit for \xc3\xa5 l\xc3\xa6re Muay Thai.\n_START_SECTION_\nTaekwondo\n_START_PARAGRAPH_\nTaekwondo er en veldig popul\xc3\xa6r koreansk kampsport. Mange ut\xc3\xb8vere har en bakgrunn fra Taekwondo som kan v\xc3\xa6re veldig nyttig. Slag og spark-teknikker som er beregnet for \xc3\xa5 holde motstanderen p\xc3\xa5 avstand, score poeng og vinne p\xc3\xa5 knockout har vist seg effektive. Ut\xc3\xb8ver som Anderson Silva, Anthony Pettis, Edson Barboza, Dennis Siver, Zelg Galesic, Cung Le, Benson Henderson and Brace Broca er blant de som har benyttet Taekwondo i MMA.\n_START_SECTION_\nStrategi og taktikk\n_START_PARAGRAPH_\nTeknikkene som benyttes i MMA kan generaliseres i to kategorier: slagteknikker og grapplingteknikker. I dag m\xc3\xa5 ut\xc3\xb8vere av MMA kryss-trene for \xc3\xa5 kunne heve seg i toppen. Hver enkelt ut\xc3\xb8ver har ofte sine styrker og svakheter, men m\xc3\xa5 allikevel trene for \xc3\xa5 kunne v\xc3\xa6re effektiv i alle faser av en kamp. Innenfor MMA kan man klassifisere de forskjellige strategiene. MMA ut\xc3\xb8vere bytter ofte taktikk etter sine ut\xc3\xb8veres styrker og svakheter, og kan ofte bytte underveis i en kamp.\n_START_SECTION_\n\xc2\xabSprawl-and-brawl\xc2\xbb\n_START_PARAGRAPH_\n\xc2\xabSprawl-and-brawl\xc2\xbb er en taktikk som best\xc3\xa5r i benytte slagteknikker samtidig som man forsvarer seg mot \xc3\xa5 bli tatt ned p\xc3\xa5 bakken. Dette gj\xc3\xb8r man ved \xc3\xa5 spre beinene samtidig som man lener seg fremover for \xc3\xa5 unng\xc3\xa5 \xc3\xa5 bli tatt ned._NEWLINE_En som benytter seg av denne teknikken er ofte en bokser, kickbokser, muay thai eller karate ut\xc3\xb8ver som har trent bryting, judo og/eller sambo teknikker for \xc3\xa5 unng\xc3\xa5 \xc3\xa5 bli tatt ned og holde kampen st\xc3\xa5ende, der han har en antatt fordel over sin motstander. _NEWLINE_Disse ut\xc3\xb8verne trener ogs\xc3\xa5 ofte forsvar mot de enkelte submissionteknikkene eksister for \xc3\xa5 kunne komme ut av farlige situasjoner p\xc3\xa5 bakken. Denne stilen kan v\xc3\xa6re forskjellig fra tradisjonell kickboksing stiler siden forsvar mot grappling m\xc3\xa5 innarbeides i teknikkene. Mirko Filipovi\xc4\x87, Chuck Liddell og Junior dos Santos er kjente ut\xc3\xb8vere som benytter seg av denne taktikken i MMA.\n_START_SECTION_\nClinchkamp\n_START_PARAGRAPH_\nClinchkamp er en taktikk som best\xc3\xa5r av \xc3\xa5 holde fast i sin motstander (clinch) for \xc3\xa5 hindre at motstanderen kan trekke seg unna til en avstand som tillater ham \xc3\xa5 bokse. Samtidig benytter man slag (albuer) og spark (kn\xc3\xa6r), kombinert med fors\xc3\xb8k p\xc3\xa5 \xc3\xa5 f\xc3\xa5 motstanderen ned p\xc3\xa5 bakken. Denne taktikken blir ofte benyttet av brytere og judoka som har lagt til slagteknikker i sitt arsenal. _NEWLINE_Brytere og judoka kan bruke clinchen for \xc3\xa5 n\xc3\xb8ytralisere en motstander som er antatt bedre p\xc3\xa5 slagteknikker enn dem selv, eller for \xc3\xa5 unng\xc3\xa5 \xc3\xa5 bli tatt ned av noen som er antatt bedre p\xc3\xa5 ren bakkekamp. Ronda Rousey, med hennes judo bakgrunn, blir sett p\xc3\xa5 som et veldig godt eksempel p\xc3\xa5 clinch kamp. Hun bruker clinchen for \xc3\xa5 kaste motstanderen i bakken for s\xc3\xa5 \xc3\xa5 g\xc3\xa5 over i arml\xc3\xa5s._NEWLINE_Clinchen til en muay thai ut\xc3\xb8ver blir ofte brukt for \xc3\xa5 \xc3\xb8kt treffsikkerheten ved \xc3\xa5 fysisk kontrollere posisjonen til motstanderen. Anderson Silva er velkjent for \xc3\xa5 benytte seg av muay thai clinch og hans kamper mot Rich Franklin er et godt eksempel p\xc3\xa5 dette._NEWLINE_Andre ut\xc3\xb8vere kan benytte seg av clinchen for \xc3\xa5 skyve motstanderen inntil buret eller tauene, der de lettere og mer effektivt kan kontrollere motstanderen mens de fors\xc3\xb8ker seg med slag mot kropp og hode, ellers kjent som  \xc2\xabdirty boxing\xc2\xbb. Randy Couture benyttet seg av sin gresk-romersk bryting bakgrunn og populariserte denne taktikken ved \xc3\xa5 forsvare UFC tittelen sin seks ganger.\n_START_SECTION_\n\xc2\xabGround-and-pound\xc2\xbb\n_START_PARAGRAPH_\n\xc2\xabGround-and-pound\xc2\xbb er en strategi som best\xc3\xa5r av \xc3\xa5 ta motstanderen ned p\xc3\xa5 bakken ved \xc3\xa5 benytte seg av takedowns eller kast for \xc3\xa5 oppn\xc3\xa5 en dominant stilling der man kan benytte slag, hovedsakelig med knyttneve og albue, for \xc3\xa5 beseire motstanderen. Denne strategien kan ogs\xc3\xa5 benyttes for \xc3\xa5 sette opp submission fors\xc3\xb8k. _NEWLINE_Denne stilen benyttes ofte av ut\xc3\xb8vere som er gode p\xc3\xa5 \xc3\xa5 forsvare seg mot submissions og som er gode p\xc3\xa5 \xc3\xa5 ta motstanderen ned p\xc3\xa5 bakken. Til tross for at det ikke er en tradisjonell form for slagteknikk, har effektiviteten og p\xc3\xa5liteligheten til strategien gjort den popul\xc3\xa6r. Den ble f\xc3\xb8rst demonstrert som en effektiv strategi av Mark Coleman, og deretter av ut\xc3\xb8vere som Chael Sonnen, Don Frye, Frank Trigg, Cheick Kongo, Frank Shamrock, Tito Ortiz og Matt Hughes._NEWLINE_Utfordringene med \xc2\xabground-and-pound\xc2\xbb kan ofte v\xc3\xa6re at taktikken blir for statisk og man risikerer at dommeren stopper kampen p\xc3\xa5 grunn av inaktivitet og ta kampen st\xc3\xa5ende igjen. Derfor er det viktig for de som benytter denne taktikken \xc3\xa5 holde seg aktiv, enten med slag eller ved \xc3\xa5 benytte overganger for \xc3\xa5 bytte posisjon. Cain Velasquez er et godt eksempel p\xc3\xa5 en som benytter denne taktikken, samtidig som han klarer \xc3\xa5 holde seg aktiv nok til \xc3\xa5 ikke bli stoppet. Fedor Emelianenko var en av de f\xc3\xb8rste til \xc3\xa5 demonstrere denne dynamiske formen for \xc2\xabground-and-pound\xc2\xbb.\n_START_SECTION_\nSubmission grappling\n_START_PARAGRAPH_\nSubmission grapping viser til benyttelse av teknikker for bakkekamp for \xc3\xa5 vinne over en motstander. Ut\xc3\xb8vere vil pr\xc3\xb8ve \xc3\xa5 f\xc3\xa5 motstanderen ned p\xc3\xa5 bakken ved \xc3\xa5 benytte seg av takedowns, oppn\xc3\xa5 en dominant posisjon for s\xc3\xa5 \xc3\xa5 fors\xc3\xb8ke \xc3\xa5 sette inn forskjellige submissionteknikker. Ut\xc3\xb8vere vil som oftest fors\xc3\xb8ke \xc3\xa5 oppn\xc3\xa5 en dominant posisjon, men kan til tider ogs\xc3\xa5 med vilje havne i en d\xc3\xa5rlige posisjon p\xc3\xa5 bakken dersom de ikke har suksess med takedowns. Demian Maia, Frank Mir, Antonio Rodrigo Nogueira, Shinya Aoki, Fabricio Werdum, BJ Penn og Royce Gracie er ut\xc3\xb8vere som benytter seg av submission grappling.\n_START_SECTION_\nKvinner i MMA\n_START_PARAGRAPH_\nMMA er prim\xc3\xa6rt en mannsdominert sport, men det eksisterer likevel en god del kvinnelige ut\xc3\xb8ver, og et er enkelte promot\xc3\xb8rer som eksklusivt har kvinnelige ut\xc3\xb8vere. Valkyrie and JEWELS og Invicta Fighting Championships er eksempler p\xc3\xa5 dette. Ofte refereres kvinnelig MMA som \xc2\xabWMMA\xc2\xbb (Womens MMA), og det har f\xc3\xa5tt en \xc3\xb8kende oppmerksomhet, b\xc3\xa5de fra presse og fra de st\xc3\xb8rre organisasjonene. UFC hadde sin f\xc3\xb8rste WMMA kamp 23. februar 2013, da Ronda Rousey vant mot Liz Carmouche. Dette var ogs\xc3\xa5 f\xc3\xb8rste gang en WMMA var hovedkampen for UFC. The two fought in the newly created 135-pound bantamweight division. Andre popul\xc3\xa6re og kjente kvinnelige ut\xc3\xb8vere er Megumi Fujii, Miesha Tate, Cristiane "Cyborg" Santos, og Gina Carano. Carano ble tidlig kjent som \xc2\xabthe face of women\'s MMA\xc2\xbb da hun oppn\xc3\xa5dde stor popularitet etter sine kamper for EliteXC. Hun var ogs\xc3\xa5 med p\xc3\xa5 TV-programmet American Gladiators, og har i senere tid fokusert p\xc3\xa5 en skuespillerkarriere.\n_START_SECTION_\nSikkerhet\n_START_PARAGRAPH_\nMMA har endret seg drastisk siden det f\xc3\xb8rste UFC arrangementet i 1993, spesielt med innf\xc3\xb8ringen av regelverket. _NEWLINE_Det eksisterer lite data om skader i MMA fortsatt den dag i dag, og dermed er sikkerheten i MMA fortsatt omstridt tema. Flere senere studier indikerer at skader i MMA ligger omtrent p\xc3\xa5 det samme niv\xc3\xa5et som andre kampsporter, osm boksing og karate.\n_START_SECTION_\nSkader\n_START_PARAGRAPH_\nEn studie som benyttet seg av data Nevada State Athletic Commission hadde samlet fra profesjonelle MMA kamper i Nevada fra 2001 til 2004. Den fant at det var 28.6 skader per 100 kamp deltagelser (en \xc2\xabdeltagelse\xc2\xbb er definert som en ut\xc3\xb8ver i en kamp, dvs. to deltagelser per kamp). En annen senere studie som baserte seg p\xc3\xa5 data fra leger som deltok p\xc3\xa5 12 forskjellige profesjonelle MMA arrangementer i Hawaii fra 1999 til 2006, med deltagere fra flere land. De kom fram til at det var 23.7 skader per 100 kamp deltagelser.  Skrubbs\xc3\xa5r, rifter, hjernerystelse, ortopediske skader, og ansikts skade var de mest vanlige skadene. Dette er sammenlignbart med profesjonell boksing og karate.\n_START_SECTION_\nMental helse\n_START_PARAGRAPH_\nForel\xc3\xb8pige resultater fra en p\xc3\xa5g\xc3\xa5ende studie av 109 profesjonelle boksere og MMA ut\xc3\xb8vere som gjennomf\xc3\xb8res av Dr. Charles Bernick og hans kolleger ved and Cleveland Clinic\xe2\x80\x99s Lou Ruvo Center for Brain Health, viste i april 2013 at ut\xc3\xb8vere med mer enn seks \xc3\xa5rs erfaring ble registrert \xc3\xa5 ha en reduksjon i st\xc3\xb8rrelsen p\xc3\xa5 hippocampus og thalamus, mens ut\xc3\xb8vere med mer en tolv \xc3\xa5rs erfaring ble registret med b\xc3\xa5de reduksjon og symptomer som hukommelsessvikt. Dr. Bernick spekulerer at det \xc3\xa5 studere kumulative mindre slag kan etter hvert vise seg \xc3\xa5 v\xc3\xa6re enda viktigere enn \xc3\xa5 studere hjernerystelser som ikke forekommer like ofte.\n_START_SECTION_\nD\xc3\xb8dsfall\n_START_PARAGRAPH_\nMMA kamper har til tider blitt fremstilt som brutale av enkelte medier, var det ingen dokumenterte d\xc3\xb8dsfall i regulerte MMA kamper f\xc3\xb8r i 2007. _NEWLINE_I perioden fra 2007 til 2010 var det to d\xc3\xb8dsfall i MMA kamper. Den f\xc3\xb8rste som omkom var Sam Vasquez 30. november 2007. Vasquez kollapset kort tid etter \xc3\xa5 tapt p\xc3\xa5 knockout mot Vince Libardi i tredje runde i en kamp som foregikk 20. oktober 2007 p\xc3\xa5 Toyota Center i Houston, Texas. Vasquez hadde to separate operasjoner for \xc3\xa5 fjerne blodpropper fra hjernen hans, og kort tid etter den andre operasjonen fikk han hjerneslag og kom aldri til bevissthet igjen._NEWLINE_Det andre d\xc3\xb8dsfallet forekom i en kamp i South Carolina 28. juni 2010, da den 30 \xc3\xa5r gamle Michael Kirkham tapte p\xc3\xa5 knockout og kom aldri til bevissthet igjen. Han ble erkl\xc3\xa6rt d\xc3\xb8d to dager etter kampen.  Det er syv kjente d\xc3\xb8dsfall i MMA til dags dato.'